Doi barbati au fost raniti, duminica, dupa ce au fost impuscati accidental cu o arma de vanatoare. Din primele cercetari incidentul s-a petrecut in autoturismul unui fost director la Sectia Barlad a Drumurilor Nationale.

''Accidentul s-a petrecut pe fondul de vanatoare numarul 2 Negresti, pe raza localitatii Osesti. Cinci persoane se deplasau cu un autoturism la o partida de vanatoare. La un moment dat, o arma aflata langa pasagerul care statea pe bancheta din dreapta fata s-a descarcat accidental si a ranit doi pasageri care erau pe bancheta din spate a autoturismului, cei doi fiind transportati la spital', a declarat, pentru AGERPRES, purtatorul de cuvant al Inspectoratului de Politie al Judetului Vaslui, Mihaela Straub.

Un barbat, pasager in masina a fost lovit in cap in timp ce altul a fost ranit mai usor. Pentru barbatul ranit la cap a fost solicitat un elicopter SMURD, care sa transporte victima la Iasi, iar celalalt barbat din masina a fost transportat la Spitalul Judetean de Urgenta Vaslui. 'La fata locului s-au deplasat de urgenta cadre medicale care au constatat ca una dintre victime necesita transportul urgent la Iasi, in acest sens fiind solicitat un elicopter SMURD. Ni s-a comunicat ca nu sunt conditii de zbor, motiv pentru care s-a decis transferul la Iasi cu un echipaj de Terapie Intensiva Mobila', a declarat managerul Serviciului de Ambulanta Judetean Vaslui, Aurora Popa.

Potrivit ziarului local Vremea Noua, arma care s-a descarcat ii apartine lui Gicu Maftei, fostul sef de sectie de la Vaslui de la Drumuri Nationale. Acesta a declarat pentru Vremea Noua: “Nu-mi vine sa cred ca sa intamplat aceasta nenorocire. [...]. Eu mi-am asigurat arma, si am scos glontul de pe teava. Nu inteleg cum de a mai ramas unul. Pustile s-au frecat intre ele, din cauza drumului accidentat si la un moment dat a mea a explodat.”